title: অজা গৌরমোহন সিংহ
text: অজা গৌরমোহন সিংহ গিরকর গরগ বাংলাদেশর কমলগঞ্জ থানার মাংকেইমাঙ গাঙে। গিরক এগই পালাৎ কীর্তনে, ধুমেলে তার আত, জাং, আহি, মেইথঙর স্বাভাবিক মধুর ভঙ্গিমার চলন বারো কিবাম হানল ডাক বারা করা মণিপুরী ভাবক বৈষ্ণবরে হারৌ করিয়া থুয়াসিল।
  
  অজা গৌরমোহন গিরকর জরম ১৯৪৮ সালর ৩১ ডিসেম্বর তারিকে। গিরকর বাপকর নাঙহান বিদ্যা সিংহ বারো মালক কাবকদেবী। হুরুকাং কালেৎত গিরকে ডাক বারানির প্রতি জবর আগ্রহী ইসিল। ১৪-১৫ বছর বয়সে বাংলাদেশে মনিপুরী সমাজর ডাকুলা শিরোমনি চাইকই অজারাঙ ডাক তামকরানি অকরিসিল। চাইকই অজারাংত হুদ্দা তাল, লয় , মুদ্রা, ভঙ্গি নাগই তত্ত্ব, দর্শন হাবিতাউ তা আয়ত্ত করিসিল। ২৩-২৪ বছর বয়সেৎত তার অজার লগে ইয়া পালা, কীর্তন, শরাৎ লোহঙ বারো আর আর কুমেই কার্তাৎ ডাক বারানি অকরল। মেরাকে মনিপুরে গিয়া কত দিন থায়া মৃদঙ্গবাদনর অভিনব তাল, মুদ্রা ভঙ্গি ইত্যাদিয়ৌ হিক্লগা।
  
  ১৯৫৯ সালে ঔ সময়কার East pakistam Music and dance Competition এ অংশগ্রহণ করিয়া শ্রেষ্ঠ বাদ্যশিল্পীর পুরস্কার পাসিল। পাকিস্তানর করাচী ইন্ডিয়ার কৈলাশর, আগরতলা, পাহাড় ইত্যাদি, ২০০১ সালে মনিপুরী থিয়েটার সম্মাননা বারো ২০০৫ সালে ২৯ এপ্রিল তারিখে নৃত্যধারা পদক লাভকরল। গৌরমোহন সিংহ দীর্ঘদিন ধরিয়া মনিপুরী ললিতকলা একাডেমীর মৃদঙ্গ শিক্ষকগ হিসাবে কর্মরত আসিল।
  
  অজা গৌরমোহন হাবিরে দুঃখ সাগরে বাহুরিয়া ২৯ বৈশাখ ১৪১২ বাংলা দৌর খয়া পেইল।
  
  বিষ্ণুপ্রিয়া মণিপুরী
  কমলগঞ্জ
  নাচা